Jegyzőkönyv

2018. június 27. napján 13,00 órakor a Gősfa Faluházban megtartott nyilvános képviselő-testületi ülésről.

**Jelen vannak** Farkas Tiborné polgármester

 Vincze Istvánné alpolgármester

 Hessel Ferencné képviselő

 Horváth Edit képviselő

 Dr. Horváth Renáta igazgatási ügyintéző

Igazoltan távol Szabó Gyuláné képviselő

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 3 fő.

Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az Önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként a Falugondnoki szolgálat szakmai programjának, valamint a Söjtöri Szociális Intézményfenntartó Társulásból való kilépés megtárgyalását jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Falugondnoki szolgálat szakmai programjának megtárgyalása**

**Előadó: Farkas Tiborné polgármester**

1. **Kilépés a Söjtöri Szociális Intézményfenntartó Társulásból
Előadó: Farkas Tiborné polgármester**
2. **Kistérségi központi ügyeleti hozzájárulás biztosítása
Előadó: Farkas Tiborné polgármester**
3. **Egyebek**

**Napirend tárgyalása:**

1. **Falugondnoki szolgálat szakmai programjának megtárgyalása
Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan ismertette az írásos előterjesztést, azt kiegészíteni nem kívánta.Kérte a képviselőket mondják el véleményüket az előterjesztéssel kapcsolatban.

Kérdés hozzászólás a napirenddel kapcsolatosan nem érkezett.

**Farkas Tiborné polgármester:** Indítványozta a falugondnoki szolgálat szakmai programjának módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 4 fő, ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 4 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
18/2018.(VI.27.) számú határozata**

Gősfa Község Önkormányzati Képviselő-testülete elfogadja a falugondnoki szolgálat szakmai programját az előterjesztés szerinti tartalommal.

1. **Kilépés a Söjtöri Szociális Intézményfenntartó Társulásból
Előadó: Farkas Tiborné polgármester**

**Farkas Tiborné polgármester:** Ismertette az írásos előterjesztést. Elmondta, hogy a TÁMASZ-szal kapcsolatban sokszor jeleztek problémákat a vezetésnek. Ígéreteket kaptak, de változás nem történt. Megkértem a Hivatalt, hogy készítsen egy kimutatást arról, hogy milyen költségvonzata lenne annak, ha kilépnénk a Társulásból. A kimutatás a jegyzőkönyv mellékletét képezi. Kérte a képviselőket vitassák meg az előterjesztést.

**Hessel Ferencné képviselő:** A kimutatás alapján a kilépéssel nem maradna jelentős összeg, nem támogatja a kilépést.

**Vincze Istvánné alpolgármester:** Mi a helyzet akkor, ha az érintettek nem fizetik be a költségeket?

**Farkas Tiborné polgármester:** Megkérdeztem azokat, akik jelenleg is igénylik az étkeztetést, fizetik a díjakat.

**Horváth Edit képviselő:** Nem ért egyet azzal, hogy a Hivatalra túl nagy terhet jelentene pár számla kiállítása és kiküldése az érintetteknek.

**Dr. Horváth Renáta igazgatási ügyintéző:** A gazdálkodási ügyintézők több havi lemaradással tudják csak teljesíteni az adatszolgáltatási feladatokat az Államkincstár felé. 5 pénzügyes kolléganőből 1 van a Hivatalban 2013 ősze óta, a többi kolléganő pár hónapja dolgozik csak itt. Sok időt vesz igénybe, mire rögzíteni tudnak az új ASP rendszerben, lassan meg a könyvelés, könyvelés nélkül nincs adatszolgáltatás sem. A büntetések pedig jönnek a mulasztások miatt.

**Farkas Tiborné polgármester:** Egyeztetett a Rózsakert Étteremmel a kimutatásban szereplő összegek pontosítása végett.

**Hessel Ferencné képviselő:** Egy felesleges terhet vennénk csak a nyakunkba. Egyelőre maradjon úgy a rendszer, ahogy van.

További kérdés hozzászólás a napirenddel kapcsolatosan nem érkezett.

**Farkas Tiborné polgármester:** Indítványozta az önkormányzat ne lépjen ki a Söjtöri Szociális Intézményfenntartó Társulásból.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 4 fő, ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 4 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
19/2018.(VI.27.) számú határozata**

Gősfa Község Önkormányzati Képviselő-testülete úgy döntött, hogy nem lép ki a Söjtöri Szociális Intézményfenntartó Társulásból.

Hessel Ferencné képviselő 13.18 órakor távozott a képviselő-testület üléséről, ülést levezető polgármester megállapította, hogy a jelenlévő képviselők száma 3 fő, a képviselő-testület ülése határozatképes.

1. **Kistérségi központi ügyeleti hozzájárulás biztosítása**

**Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan ismertette, hogy már két felszólítást kaptak a Zalaegerszegi Polgármesteri Hivataltól, hogy nem kaptak tájékoztatást a kistérségi központi ügyeleti hozzájárulás biztosításáról. Javasolta, hogy döntsenek arról, hogy tájékoztatják Zalaegerszeg Megyei Jogú Város Polgármesteri Hivatalát arról, hogy a kistérségi központi ügyelet 2018. évi költségvetési tervezetében foglalt 235 008 Ft összegű lakosságszám arányos önkormányzati hozzájárulás Gősfa Község Önkormányzatának 2018. évi költségvetésében biztosításra került. Kérte a képviselőket mondják el véleményüket az előterjesztéssel kapcsolatban.

Kérdés hozzászólás a napirenddel kapcsolatosan nem érkezett.

**Farkas Tiborné polgármester:** Indítványozta, hogy az Önkormányzat döntsön arról, hogy tájékoztatják Zalaegerszeg Megyei Jogú Város Polgármesteri Hivatalát arról, hogy a kistérségi központi ügyelet 2018. évi költségvetési tervezetében foglalt 235 008 Ft összegű lakosságszám arányos önkormányzati hozzájárulás Gősfa Község Önkormányzatának 2018. évi költségvetésében biztosításra került.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 3 fő, ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 3 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
20/2018.(VI.27.) számú határozata**

Gősfa Község Önkormányzati Képviselő-testülete tájékoztatja Zalaegerszeg Megyei Jogú Város Polgármesteri Hivatalát, hogy a kistérségi központi ügyelet 2018. évi költségvetési tervezetében foglalt 235 008 Ft összegű lakosságszám arányos önkormányzati hozzájárulás Gősfa Község Önkormányzatának 2018. évi költségvetésében biztosításra került.

1. **Egyebek**
* **Dózsa György u. 1. szám alatti ingatlan**

**Előadó: Farkas Tiborné polgármester**

**Farkas Tiborné polgármester:** Kérte, hogy a Dózsa György u. 1. szám alatti ingatlan veszélyes állapotára tekintettel tegyen a Hivatal bejelentést a Zalaegerszegi Járási Hivatal illetékes osztálya felé.

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 14,30 órakor bezárta.

**K.m.f.**

 **Farkas Tiborné Szita Gabriella
 polgármester jegyző**